da da en da en da sv da da da fy en da da da da da da da da sv da da da nn da da en da da da da da nb da da da da da da da nb da en da da da de
Fortsat negative renter til boligejere med rentetilpasning 1. april
De boligejere, der får rentetilpasset renten på deres realkreditlån pr. 1. april, kan glæde sig over negative renter i den kommende fastrenteperiode. Og boligejere, der får genfastsat renten på deres bankboliglån pr. 1. april, kan se frem til negative basisrenter.
Hvis du er kunde i Jyske Realkredit og får rentetilpasset dit realkreditlån pr. 1. april, kan du være godt tilfreds. Renten på Jyske Rentetilpasningslån F1-F6 er alle negative.
Renten vil i den kommende fastrenteperiode være lavere for Jyske Rentetilpasningslån F2-F6, mens renten på F1 er steget – men den er stadig negativ.
Særligt boligejere med F5-lån oplever et betydeligt fald og vil kunne se effekten af de negative renter i den kommende fastrenteperiode.
Jo lavere renten er på dit lån, des højere er afdragsbetalingen. Med negative renter vil dette også gælde for afdragsfrie lån, idet negativ rente omregnes til afdrag. Det betyder, at der er fart på gældsafviklingen blandt kunder med Jyske Rentetilpasningslån i den kommende fastrenteperiode – uanset om lånet er med eller uden afdrag.
Hvis du har et Jyske F2-F6 rentetilpasningslån, vil du med en lavere rente få et lidt større råderum i dit husholdningsbudget. Tilmed vil du fremadrettet betale renter og bidrag af en lavere restgæld.
Husholdningens økonomi styrkes således både her og nu og på længere sigt.
For dig med Jyske F1 rentetilpasningslån sættes farten på gældsafviklingen en anelse ned det kommende år. Men renten er fortsat negativ i den kommende fastrenteperiode.
Se resultatet af rentetilpasning pr. 1. april 2021
Negative basisrenter på bankboliglån
Kunder med Jyske F3 og Jyske F5 bankboliglån, som skal have genfastsat deres rente pr. 1. april, kan se frem til en periode med negativ basisrente. Basisrenten for Jyske F3 (bankboliglån) er nemlig fastsat til -0,27 % (både med og uden afdrag), imens basisrenten for Jyske F5 (bankboliglån) er fastsat til -0,17 % med afdrag og -0,16 % uden afdrag.
Se rentegenfastsættelse pr. 1. april 2021
Del på Facebook Del på Twitter Del på LinkedIn
Vil du følge med?
Tilmeld dig her og få en mail, når der kommer nyheder i kategorien Privatøkonomi. Du kan til hver en tid afmelde dig igen.
Dyre byggematerialer kan holde prisen oppe på eksisterende boliger
Prisen på byggematerialer sender omkostningerne ved at bygge nye boliger i vejret. Det vil også smitte af på værdien af de eksisterende boliger – og dermed trækker det i modsat retning i forhold til de mange profetier om voldsomme prisfald på boligmarkedet.
Hvorfor nu det? Og hvad skal man gøre, hvis man står overfor at købe eller sælge bolig?
Energistyrelsens bygningspulje åbner på onsdag
På onsdag den 14. september åbner Energistyrelsens Bygningspulje igen. Denne gang er der 121 millioner kr. i puljen, og du kan søge tilskud til energiforbedringer af enfamilieshuse og etageboliger.
Vi svarer døgnet rundt
Ring 89 89 89 89
Book mødeSkriv til osChat med osBliv ringet op
Jyske Bank A/S, Vestergade 8-16, 8600 Silkeborg